Rachel Heal

Seiclwraig broffesiynol o Loegr ydy Rachel Heal. Enillodd safle ar dîm WCPP Prydain yn 2001 a rhoddodd y gorau i'w gwaith a daeth yn seiclwraig llawn-amser. Trodd yn broffesiynol gan reidio i dîm 'Farm Frites-Hartol' o Wlad Belg ar ôl ennill gradd mewn Peirianneg Cemegol o Brifysgol Birmingham. Mae wedi cymryd rhan ym Mhencampwriaethau'r Byd Gemau'r Gymanwlad a'r Gemau Olympaidd. Mae wedi ennill rasys ffordd rhyngwladol a medalau ym Mhencampwriaethau Prydain ar y Ffordd, Treial Amser, Trac a Cyclo-cross. Mae wedi cyflawni cymhwyster Hyfforddwr Seiclo Lefel 2 'British Cycling' ac mae hi'n astudio i ennill cymhwyster 'Hyfforddwr Personol' ar y funud.